
KOVÁCS AURÉL, GÁLFI NORBERT
Dolgozatunk témája egy saját fejlesztésű három dimenziós szkenner szoftver melyet Labview-val valósítottunk meg, és a hozzá tartozó hardver. A program két képsorozatot dolgoz fel, melyek alapján egy ".obj" kiterjesztésű fájlt generál, ami az egyik legelterjedtebb fájlformátum a három dimenziós objektumok tárolására. Az első képsorozaton a digitalizálandó tárgy látható egy vonallézerrel függőlegesen megvilágítva sötét környezetben, a másik képsorozat pedig a textúrázáshoz szükséges, mely jó fényviszonyok mellett készül. A szoftver a tárgyon látható lézerfény görbületét vizsgálja, és a képsorozat alapján készít olyan három dimenziós fájlt, melyet a legtöbb szoftver támogat, mint például: 3D Studio Max, Maya, Blender, ZBrush, stb.
Textúrázás:
A szkennelés első lépésében csak vonallézerrel világítjuk meg, melyből a későbbi
feldolgozás során a tárgy felülete kiszámolható, de lehetőség van arra is, hogy a
második szkennelés során jó megvilágításban készítsen képeket a szoftver, melyet a
texturázáshoz lehet használni.
Az így készített modell fájlt betöltve egy 3D szerkesztő programban már úgy jelenik
meg mint maga az eredetileg szkennelt tárgy, tehát a formája és a mintája is ugyanaz.
Optimalizálás:
A szoftver képes az exportálandó modell fájl különböző optimalizálására is, így az
eredeti fájl akár huszad részére tömöríthető jelentősebb torzulás nélkül. Ezt a térbeli
pontok számának csökkentésével lehet elérni, melyre több módszert is használtunk.
Ennek előnye hogy a három dimenziós fájlokkal dolgozó szoftverek gyorsabban betöltik és a renderelése is gyorsabb. A képszekvenciából létrehozott adathalmazt különböző saját fejlesztésű eljárásokkal
utólag feldolgozzuk, így a generált objektum fájl felülete (a mesh) sokkal simább és
élethűbb, mint a nyers adatok alapján exportált modell.
Bővebb információk, képek és videók a weboldalon: http://3dscanner.site50.net/

